ମୁମ୍ବାଇରେ ରେଡ୍ ଆଲର୍ଟ ଜାରି, ଆଗାମୀ ୨୪ ଘଣ୍ଟା ଭୀଷଣ ବର୍ଷା, ଜୁଲାଇ ୨୩ ଯାଏଁ ଗାଳିବ - Prameya News7\nମୁମ୍ବାଇରେ ରେଡ୍ ଆଲର୍ଟ ଜାରି, ଆଗାମୀ ୨୪ ଘଣ୍ଟା ଭୀଷଣ ବର୍ଷା, ଜୁଲାଇ ୨୩ ଯାଏଁ ଗାଳିବ\nମୁମ୍ବାଇ ୧୯।୦୭ଃ ଭୀଷଣ ବର୍ଷାରେ ବେହାଲ ମାୟା ନଗରୀ ମୁମ୍ବାଇ। ରବିବାରଠୁ ମହାରାଷ୍ଟ୍ର ରାଜଧାନୀରେ ମୌସୁମିଜନିତ ବର୍ଷା ଜାରି ରହିଛି। ଏଥିରେ ମୁମ୍ବାଇର ଉପକଣ୍ଠ ଅଞ୍ଚଳରେ ବନ୍ୟା ପରିସ୍ଥିତି ସୃଷ୍ଟି ହୋଇଛି। ନଭି ମୁମ୍ବାଇରେ ବନ୍ୟା ପାଣିରେ ଫସି ରହିଥିବା ୧୨୦ ଜଣଙ୍କୁ ଉଦ୍ଧାରକାରୀ କରିଛନ୍ତି ଉଦ୍ଧାର ଦଳନ୍ତି। ଏହା ମଧ୍ୟରେ ମୁମ୍ବାଇର ମେଟ୍ରୋପୋଲିଟନ ଅଞ୍ଚଳରେ ଆଗାମୀ ୨୪ ଘଣ୍ଟାରେ ପ୍ରବଳରୁ ଅତି ପ୍ରବଳ ବର୍ଷା ହେବାର ସମ୍ଭାବନା ରହିଛି। ଏ ନେଇ ପାଣିପାଗ ବିଭାଗ ପକ୍ଷରୁ ରେଡ୍ ଆଲର୍ଟ ଜାରି କରାଯାଇଛି।\nAn offshore trough is moving from Maharashtra coast to Karnataka coast at main sea level. Extreme heavy rainfall is likely in next 24 hours. We have issued red alert in Mumbai Metropolitan Region (MMR) for day one & orange alert for July 20-23: Dr Jayanta Sarkar, Head, IMD Mumbai pic.twitter.com/MpvafwUitU\nମୁମ୍ବାଇ ପାଣିପାଗ ବିଭାଗ ଅନୁଯାୟୀ, ମୁମ୍ବାଇ ପେଟ୍ରୋପୋଲିଟନ ଅଞ୍ଚଳରେ ଆଗାମୀ ୨୪ ଘଣ୍ଟାରେ ପ୍ରବଳ ବର୍ଷା ହେବାର ସମ୍ଭାବନା ରହିଛି। ଏଥିପାଇଁ ରେଡ୍ ଆଲର୍ଟ ଜାରି କରାଯାଇଛି। ସେହି ପରି ଜୁଲାଇ ୨୦ ରୁ ୨୩ ତାରିଖ ପର୍ଯ୍ୟନ୍ତ ଅରେଞ୍ଜ ଓ୍ବାର୍ଣ୍ଣିଂ ଜାରି କରାଯାଇଛି। ଏହି ସମୟରେ ପ୍ରବଳ ବର୍ଷା ହେବାର ପୂର୍ବାନୁମାନ କରାଯାଇଛି।\nମୁମ୍ବାଇରେ ଭୀଷଣ ବର୍ଷା କାରଣରୁ ନଭି ମୁମ୍ବାଇର ଅଞ୍ଚଳ ଜଳମଗ୍ନ ରହିଛି। ସୋମବାର ସକାଳ ୮ଟା ସୁଦ୍ଧା ରାଜଧାନୀରେ ୯୦.୬୫ ମିମିର ବର୍ଷା ରେକର୍ଡ କରାଯାଇଛି। ଭାରତୀୟ ପାଣିପାଗ ବିଭାଗ ଏହା ପୂର୍ବରୁ ମୁମ୍ବାଇ ପାଇଁ ଅରେଞ୍ଜ ଓ୍ବାର୍ଣ୍ଣିଂ ଜାରି କରିଥିଲା। ଏଥିସହ କିଛି ସ୍ଥାନରେ ପ୍ରବଳରୁ ଅତି ପ୍ରବଳ ବର୍ଷା ହେବାର ପୂର୍ବାନୁମାନ କରାଯାଇଥିଲା।
